Махмуд Ахмед Ибрахим Хасан (, романизовано -{Mahmoud Ahmed Ibrahim Hassan}-; Кафр ел Шејх, 1. октобар 1994), познатији као Трезеге (-{Trézéguet}-) професионални је египатски фудбалер који игра у средини терена на позицији левог крила. Тренутно наступа за Астон Вилу.

Клупска каријера 
Хасан је професионално почео да се бави фудбалом у редовима најуспешнијег египатског клуба свих времена, Ал Ахлија из Каира. Идол му је био француски репрезентативац Давид Трезеге, због чега је и узео надимак Трезеге. Током свега две сезоне проведене у Ал Ахлију освојио је једну титулу првака Египта и две титуле победника КАФ лиге шампиона. 

У августу 2015. одлази на позајмицу у белгијски Андерлехт, да би на крају сезоне 2015/16. потписао трогодишњи уговор са белгијским клубом вредан 2,2 милиона евра. Како није успео да се избори за место стандардног првотимца у Андерлехту све време трајања уговора је играо као позајмљен играч, прво у Мускрону, а потом и у турској Касимпаши са којом 1. јуна 2018. потписује двогодишњи уговор у вредности од 2 милиона евра.

Репрезентативна каријера 
Са младом репрезентацијом Египта играо је на Светском првенству 2013. у Турској, а исте године освојио је и првенство Африке у истој узрасној категорији.

За сениорску репрезентацију Египта дебитовао је 30. августа 2014. у пријатељској утакмици против Кеније и од тада је стандардни репрезентативац. Највећи успех у националном дресу остварио је 2017. на Купу афричких нација у Габону где је са репрезентацијом Египта освојио сребрну медаљу. 

Селектор Ектор Купер уврстио га је у састав репрезентације за Светско првенство 2018. у Русији. На том турниру Трезеге је као стартер започео прву утакмицу свог тима против селекције Уругваја у групи А. Четири дана касније, 19. јуна, играо је и у утакмици са Русијом, али га је у 68' заменио Рамадан Собхи.

Види још 
 Фудбалска репрезентација Египта

Референце

Спољашње везе 
 
 
 

Рођени 1994.
Египатски фудбалери
Крилни играчи у фудбалу
Везни играчи у фудбалу
Фудбалери Ал Ахлија
Фудбалери Андерлехта
Фудбалери Мускрона
Фудбалери Касимпаше
Фудбалери Астон Виле
Фудбалери на Светском првенству 2018.
Фудбалери Премијер лиге
Фудбалери на Афричком купу нација 2017.
Фудбалери на Афричком купу нација 2019.
Фудбалери на Афричком купу нација 2021.